5.8.2022
SK
Úradný vestník Európskej únie
L 205/145
VYKONÁVACIE NARIADENIE KOMISIE (EÚ) 2022/1362 z 1. augusta 2022, ktorým sa vykonáva nariadenie Európskeho parlamentu a Rady (ES) č. 595/2009, pokiaľ ide o vlastnosti ťažkých úžitkových prípojných vozidiel z hľadiska ich vplyvu na emisie CO2, spotrebu paliva, spotrebu energie a dojazd s nulovými emisiami motorových vozidiel, a ktorým sa mení vykonávacie nariadenie (EÚ) 2020/683 (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 595/2009 z 18. júna 2009 o typovom schvaľovaní motorových vozidiel a motorov s ohľadom na emisie z ťažkých úžitkových vozidiel (Euro VI) a o prístupe k informáciám o oprave a údržbe vozidiel, ktorým sa mení a dopĺňa nariadenie (ES) č. 715/2007 a smernica 2007/46/ES a zrušujú smernice 80/1269/EHS, 2005/55/ES a 2005/78/ES (1), a najmä na jeho článok 5c prvý odsek písm.
a),
so zreteľom na nariadenie Európskeho parlamentu a Rady (EÚ) 2018/858 z 30. mája 2018 o schvaľovaní motorových vozidiel a ich prípojných vozidiel, ako aj systémov, komponentov a samostatných technických jednotiek určených pre takéto vozidlá a o dohľade nad trhom s nimi, ktorým sa menia nariadenia (ES) č. 715/2007 a (ES) č. 595/2009 a zrušuje smernica 2007/46/ES (2), a najmä na jeho článok 24 ods.
4, článok 36 ods.
4, článok 44 ods.
5 a článok 45 ods.
7,
keďže:
(1)
Výkonnosť vozidiel kategórií O3 a O4 z hľadiska ich vplyvu na emisie CO2, spotrebu paliva, spotrebu elektrickej energie a dojazd s nulovými emisiami motorových vozidiel sa môže líšiť v závislosti od ich technických parametrov.
Efektívnejšie prípojné vozidlá majú nižší aerodynamický odpor, čím sa zlepšuje energetická účinnosť ťažného vozidla.
Prípojné vozidlá s podobnými technickými parametrami majú podobný vplyv na emisie CO2 a spotrebu paliva ťažného vozidla.
S cieľom zohľadniť rozmanitosť sektora prípojných vozidiel by sa prípojné vozidlá mali rozdeliť do skupín vozidiel s podobným typom vozidla, konfiguráciou náprav, maximálnym prípustným zaťažením nápravy a konfiguráciou podvozku.
(2)
Nariadenie Komisie (EÚ) 2017/2400 (3) obsahuje certifikačné povinnosti a pravidlá určovania emisií CO2 a spotreby paliva ťažkých úžitkových vozidiel.
Určenie spotreby paliva vychádza z počítačovej simulácie, pre ktorú Komisia vyvinula simulačný nástroj VECTO podľa článku 5 ods.
1 písm.
a) uvedeného nariadenia.
Keďže simulačný nástroj VECTO nedokáže zohľadňovať vplyv rôznych prípojných vozidiel a keďže na trhu nie je k dispozícii softvér, ktorý by sa používal na posúdenie vplyvu prípojných vozidiel na spotrebu energie ťažných vozidiel, Komisia na tento účel vyvinula špecializovaný simulačný nástroj pre prípojné vozidlá.
(3)
Aerodynamický odpor je jednou zo síl, ktoré musí vozidlo počas jazdy prekonať.
Je vedecky dokázané, že používanie vhodných aerodynamických zariadení na prípojnom vozidle môže výrazne znížiť aerodynamický odpor jazdnej súpravy, a teda jej spotrebu energie.
Redukčný účinok týchto aerodynamických zariadení by sa preto mal certifikovať.
(1) Ú. v.
EÚ L 188, 18.7.2009, s. 1.
(2) Ú. v.
EÚ L 151, 14.6.2018, s. 1.
(3) Nariadenie Komisie (EÚ) 2017/2400 z 12. decembra 2017, ktorým sa vykonáva nariadenie Európskeho parlamentu a Rady (ES) č. 595/2009, pokiaľ ide o určovanie emisií CO2 a spotreby paliva ťažkých úžitkových vozidiel, a ktorým sa mení smernica Európskeho parlamentu a Rady 2007/46/ES a nariadenie Komisie (EÚ) č. 582/2011 (Ú. v.
EÚ L 349, 29.12.2017, s. 1.).